Αποκεντρωμένη Διοίκηση Μακεδονίας - Θράκης

Η Αποκεντρωμένη Διοίκηση Μακεδονίας Θράκης (ΑΔΜΘ) είναι μία από τις ενιαίες αποκεντρωμένες διοικήσεις της Ελλάδας. Αποτελεί βαθμίδα της ελληνικής δημόσιας διοίκησης και συστήθηκε το 2011 σύμφωνα με τη νέα διοικητική διαίρεση της χώρας. Στα όρια της περιλαμβάνει τις περιφέρειες της Κεντρικής Μακεδονίας και της Ανατολικής Μακεδονίας Θράκης με τους νομούς Δράμας, Έβρου, Ροδόπης, Ξάνθης, Καβάλας, Ημαθίας, Θεσσαλονίκης, Χαλκιδικής, Κιλκίς, Πέλλας, Πιερίας, Σερρών και έχει έδρα τη Θεσσαλονίκη. Σκοπός της είναι η καλύτερη συνεργασία του κράτους με την τοπική αυτοδιοίκηση, δηλαδή με τις περιφέρειες, τις περιφερειακές ενότητες και τους δήμους. Επικεφαλής της διοίκησης είναι ο εκάστοτε Συντονιστής, ο οποίος διορίζεται από την κυβέρνηση.

 Περιφέρεια Κεντρικής Μακεδονίας Περιφερειακή ενότητα Ημαθίας με τους δήμους Αλεξάνδρειας, Βέροιας και Ηρωικής Πόλης Νάουσας.Περιφερειακή ενότητα Θεσσαλονίκης με τους δήμους Αμπελοκήπων-Μενεμένης, Βόλβης, Δέλτα, Θερμαϊκού, Θέρμης, Θεσσαλονίκης, Καλαμαριάς, Κορδελιού-Ευόσμου, Λαγκαδά, Νεάπολης-Συκεών, Παύλου Μελά, Πυλαίας-Χορτιάτη, Χαλκηδόνος και Ωραιοκάστρου.Περιφερειακή ενότητα Κιλκίς με τους δήμους Κιλκίς και Παιονίας.Περιφερειακή ενότητα Πέλλας με τους δήμους Αλμωπίας, Έδεσσας, Πέλλας και Σκύδρας.Περιφερειακή ενότητα Πιερίας με τους δήμους Δίου-Ολύμπου, Κατερίνης και Πύδνας-Κολινδρού.Περιφερειακή ενότητα Σερρών με τους δήμους Αμφίπολης, Βισαλτίας, Εμμανουήλ Παππά, Ηρακλείας, Νέας Ζίχνης, Σερρών και Σιντικής.Περιφερειακή ενότητα Χαλκιδικής με τους δήμους Αριστοτέλη, Κασσάνδρας, Νέας Προποντίδας, Πολυγύρου και Σιθωνίας.Περιφέρεια Ανατολικής Μακεδονίας και Θράκης Περιφερειακή ενότητα Δράμας με τους δήμους Δοξάτου, Δράμας, Κάτω Νευροκοπίου, Παρανεστίου και Προσοτσάνης.Περιφερειακή ενότητα Έβρου με τους δήμους Αλεξανδρούπολης, Διδυμοτείχου, Ορεστιάδας, Σαμοθράκης και Σουφλίου.Περιφερειακή ενότητα Καβάλας με τους δήμους Καβάλας, Δήμος Νέστου και Παγγαίου.Περιφερειακή ενότητα Θάσου με το δήμο Θάσου.Περιφερειακή ενότητα Ξάνθης με τους δήμους Αβδήρων, Μύκης, Ξάνθης και Τοπείρου.Περιφερειακή ενότητα Ροδόπης με τους δήμους Αρριανών, Ιάσμου, Κομοτηνής και Μαρωνείας-Σαπών. Οι αποκεντρωμένες διοικήσεις θεσπίστηκαν, και ως ΟΤΑ, στις 1 Ιανουαρίου 2011 στο πλαίσιο μιας εκτεταμένης μεταρρύθμισης της διοικητικής δομής της χώρας, με το νόμο του Καλλικράτη (νόμος 3852/2010). Απολαμβάνουν διοικητική και οικονομική αυτονομία και έχουν αρμοδιότητες στον πολεοδομικό, περιβαλλοντικό και ενεργειακό τομέα, στη δασοκομία, στη μετανάστευση και στην ιθαγένεια. Εκτός αυτού, έχουν την εντολή να εποπτεύουν τους αυτοδιοικούμενους φορείς πρώτου και δεύτερου επιπέδου: τους δήμους και τις περιφέρειες, στην περίπτωση αυτή τους 60 δήμους της Κεντρικής Μακεδονίας, της Ανατολικής Μακεδονίας και Θράκης, καθώς και τις ίδιες τις δύο αυτές περιφέρειες. Η Μακεδονία και η Θράκη είναι η μεγαλύτερη από τις επτά αποκεντρωμένες διοικήσεις και με συνολικό πληθυσμό 2.490.290, είναι επίσης η δεύτερη πιο πυκνοκατοικημένη περιοχή, μετά την αποκεντρωμένη Διοίκηση Αττικής. Επίσης έχει έκταση 32.968 τ.χλμ Η Αποκεντρωμένη Διοίκηση διοικείται από έναν Γενικό Γραμματέα ο οποίος διορίζεται ή απολύεται με απόφαση του Υπουργικού Συμβουλίου κατόπιν αιτήματος του Υπουργού Εσωτερικών και ως εκ τούτου θεωρείτο ο ανώτερος εκπρόσωπος. *Ευθύμιος Σώκος, Ιανουάριος 2011 - Αύγουστος 2012 *Αθανάσιος Καρούντζος (ΠΑΣΟΚ), Αύγουστος 2012 - Φεβρουάριος 2015 *Ιωάννης Σάββας, 05.2017 - σήμερα Επίσημος ιστότοπος